ai4bharat/Pralekha huggingface dataset:
নারীওশিশুবিকাশমন্ত্রক
আজাদি কা অমৃত মহোৎসবের অঙ্গ হিসেবে পুরো সেপ্টেম্বর মাস দেশজুড়ে বিষয় ভিত্তিক পোষণ মাস উদযাপিত হবে
নতুন দিল্লি, ২৯ আগস্ট, ২০২১
ভারত সরকারের একটি ফ্ল্যাগশিপ কর্মসূচি হল পোষণ অভিযান। এই অভিযানের মাধ্যমে শিশু, বয়ঃসন্ধিকালীন বালিকা, প্রসূতি মহিলা এবং স্তন্যদাত্রী মায়েদের শারীরিক পুষ্টির মান বাড়ানোর ওপর গুরুত্ব দেওয়া হয়। উল্লেখ করা যেতে পারে, প্রধানমন্ত্রী শ্রী নরেন্দ্র মোদী ২০১৮-র ৮ মার্চ আন্তর্জাতিক নারী দিবসে রাজস্থানের ঝুনঝুনু থেকে পোষণ অভিযানের সূচনা করেন। মিশন মোড ভিত্তিতে অপুষ্টির সমস্যা দূর করতে এই কর্মসূচি গ্রহণ করা হয়। এবারের সাধারণ বাজেটে দ্বিতীয় পর্যায়ে পোষণ অভিযান চালু করার কথা ঘোষণা হয়। পোষণ অভিযানের দ্বিতীয় পর্যায়ে পুষ্টিগত উপাদান, পৌষ্টিক খাবার সরবরাহ, অসুস্থতা ও অপুষ্টি দূর করতে আরও বেশি পুষ্টির সংস্থানের ওপর জোর দেওয়া হয়।
স্থানীয় স্বশাসিত সংস্থা, রাজ্য ও কেন্দ্রশাসিত অঞ্চলগুলির বিভিন্ন দপ্তর ও বেসরকারি ক্ষেত্রের পাশাপাশি সাধারণ মানুষের অংশগ্রহণের মাধ্যমে পোষণ অভিযান জনআন্দোলনের রূপ নিয়েছে। তাই প্রতি বছর সেপ্টেম্বর মাসে সাধারণ মানুষের অংশগ্রহণ বাড়াতে পোষণ মাস উদযাপন করা হয়।
এবছর ভারত আজাদি কা অমৃত মহোৎসব উদযাপন করছে। এই প্রেক্ষিতে পোষণ অভিযানের দ্রুত ও নিবিড় রূপায়ণে পুরো সেপ্টেম্বর মাসে সাপ্তাহিক ভিত্তিতে নির্দিষ্ট বিষয় ভিত্তিক কর্মসূচি গ্রহণ করা হয়েছে। কেন্দ্রীয় মহিলা ও শিশু কল্যাণ মন্ত্রক রাজ্য/কেন্দ্রশাসিত অঞ্চলগুলির সহযোগিতায় পুরো সেপ্টেম্বর মাসজুড়ে একগুচ্ছ কর্মসূচি গ্রহণের সিদ্ধান্ত নিয়েছে। এই প্রেক্ষিতে ১-৭ সেপ্টেম্বর পর্যন্ত পুষ্টি অভিযানের প্রথম সপ্তাহের মূল ভাবনা পোষণ বটিকা হিসেবে চারাগাছ রোপন। দ্বিতীয় সপ্তাহে ৮-১৫ সেপ্টেম্বর অভিযানের মূল বিষয় পুষ্টির জন্য যোগ ও আয়ূষ। অভিযানের তৃতীয় সপ্তাহ ১৬-২৩ সেপ্টেম্বর পর্যন্ত সারা দেশজুড়ে উদযাপাতি হবে। এই সপ্তাহের মূল বিষয় অপুষ্টির বেশি এমন জেলাগুলিতে অঙ্গনওয়াড়ি সুফলভোগীদের মধ্যে আঞ্চলিক পুষ্টি কিট বিতরণ। অভিযানের চতুর্থ সপ্তাহ ২৪-৩০ সেপ্টেম্বর পর্যন্ত উদযাপিত হবে। এই সপ্তাহের মূল বিষয় অপুষ্টি ও বয়সের তুলনায় কম ওজন বিশিষ্ট শিশুদের চিহ্নিত করা এবং পৌষ্টিক খাবার সরবরাহ।
এবছর পোষণ মাস উদযাপনে পুরো সেপ্টেম্বর মাসজুড়ে পোষণ বটিকা কর্মসূচিতে চারাগাছ রোপন করা হবে। অঙ্গনওয়াড়ি কেন্দ্র, বিদ্যালয় প্রাঙ্গন, গ্রামপঞ্চায়েত ও অন্যান্য জায়গায় চারাগাছ রোপনের পরিকল্পনা রয়েছে। পুষ্টিগুণ সমৃদ্ধ বিভিন্ন চারাগাছ এবং ভেষজ গুণ সম্পন্ন চারাগাছ লাগানো হবে। রাজ্য ও কেন্দ্রশাসিত অঞ্চলে বিভিন্ন সরকারি দপ্তর ও সংস্থার সহযোগিতায় সারা মাস জুড়ে পুষ্টি সম্পর্কে সচেতনতা অভিযান গ্রহণ করা হচ্ছে। একেবারে তৃণমূল স্তর পর্যন্ত এই অভিযান পরিচালিত হবে।
CG/BD/AS/
(Visitor Counter : 300
অর্থমন্ত্রক
দেশের ৫০টি স্থানকে পর্যটনের জন্য আকর্ষণীয় করে তোলা হবে
নয়াদিল্লি, ০১ ফেব্রুয়ারি, ২০২৩
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২২-২৩ অর্থবর্ষের বাজেট পেশ করার সময় জানান, দেশের ৫০টি স্থানকে পর্যটনের জন্য আকর্ষণীয় করে তোলা হবে। এই স্থানগুলি নির্বাচনের ক্ষেত্রে সুসংহত উদ্যোগ নেওয়া হবে যাতে সংশ্লিষ্ট অঞ্চলগুলি দেশী-বিদেশী পর্যটকদের কাছে আকর্ষণীয় হয়ে উঠে।
মন্ত্রী পর্যটন সংক্রান্ত একটি অ্যাপের সূচনার প্রস্তাব দেন। এই অ্যাপে বিভিন্ন পর্যটন স্থলের মধ্যে যোগাযোগ ব্যবস্থা, খাদ্য, পর্যটকদের নিরাপত্তা ছাড়াও পর্যটকরা ওই জায়গাগুলিতে গিয়ে কী ধরণের অভিজ্ঞতা সঞ্চয় করেছেন সেই সংক্রান্ত তথ্য জানা যাবে।
২০২৩-২৪ অর্থবর্ষের এই বাজেটে ‘দেখো আপনা দেশ’ উদ্যোগের আওতায় দেশের বিভিন্ন পর্যটন কেন্দ্রকে আরও আকর্ষণীয় করে তোলা হবে। সীমান্তবর্তী গ্রামগুলিতে পর্যটনের জন্য প্রয়োজনীয় পরিকাঠামো গড়ে তোলার উদ্যোগ নেওয়া হবে। প্রাণবন্ত গ্রাম কর্মসূচি বা ভাইব্র্যান্ট ভিলেজ প্রোগ্রামের আওতায় সংশ্লিষ্ট গ্রামগুলিতে এই পরিকাঠামো গড়ে তোলা হবে। বাজেট ভাষণ শ্রীমতী সীতারমন বলেন, দেশের মধ্যবিত্ত শ্রেণীকে আন্তর্জাতিক পর্যটন কেন্দ্রের পরিবর্তে দেশের অভ্যন্তরে বিভিন্ন পর্যটন কেন্দ্রে ভ্রমণ করার আবেদন প্রধানমন্ত্রী ‘দেখো আপনা দেশ’ উদ্যোগের মাধ্যমে করেছিলেন থিম ভিত্তিক পর্যটন সার্কিটের জন্য স্বদেশ দর্শন স্কিমের সূচনা করা হয়।
অর্থমন্ত্রী বলেন, এক জেলা এক পণ্য কর্মসূচির আওতায় ভৌগোলিক সূচক অনুযায়ী রাজ্যের নিজস্ব হস্তশিল্পে উৎপাদিত সামগ্রী বিক্রির জন্য ইউনিটি মল গড়ে তোলা হবে। রাজ্যগুলিতে এ ধরণের মল রাজধানী শহর, অর্থনৈতিক দিক দিয়ে গুরুত্বপূর্ণ শহর অথবা বিখ্যাত পর্যটন কেন্দ্রগুলিতে গড়ে তোলার প্রস্তাব দেওয়া হয়েছে। দেশী-বিদেশী পর্যটকদের আকৃষ্ট করার মতো বহু জায়গা দেশে রয়েছে। ভারতের বিপুল পর্যটন শিল্পের সম্ভাবনাকে কাজে লাগাতে প্রয়োজনীয় উদ্যোগ গ্রহণ করা হবে। অর্থমন্ত্রী তাঁর বাজেট ভাষণে বলেছেন, পর্যটন কেন্দ্রের বিকাশের জন্য সরকারি-বেসরকারী অংশীদারিত্বের মাধ্যমে সরকারের বিভিন্ন কর্মসূচিকে বাস্তবায়িত করা হবে।
(PG/CB/NS
প্রধানমন্ত্রীরদপ্তর
মন কি বাত-এর জন্য নতুন ধারনা এবং পরামর্শ চান প্রধানমন্ত্রী
নয়াদিল্লি, ১৩ নভেম্বর, ২০২২
আগামী ২৭ নভেম্বর বেলা ১১টার সময় অনুষ্ঠিত হতে যাওয়া মন কি বাত-এর জন্য প্রধানমন্ত্রী শ্রী নরেন্দ্র মোদী জনসাধারণের কাছে নতুন ধারনা এবং পরামর্শ চেয়েছেন। তাঁদের মতামত ও পরামর্শ মাইগভ, নমো অ্যাপে জানানো অথবা ১৮০০-১১-৭৮০০ এই নম্বরে ফোন করে রেকর্ড করার সুযোগ রয়েছে।
মাইগভ আমন্ত্রণ ভাগ করে নিয়ে প্রধানমন্ত্রী ট্যুইটে বলেছেন;
“এ মাসের ২৭ তারিখ অনুষ্ঠিত হতে যাওয়া #MannKiBaat-এর জন্য আপনাদের অন্তর্দৃষ্টিপূর্ণ ধারনা এবং পরামর্শের দিকে আমি তাকিয়ে রয়েছি। আপনাদের মতামত মাইগভ, নমো অ্যাপে জানাতে পারেন অথবা ১৮০০-১১-৭৮০০ এই নম্বরে ফোন করে রেকর্ড করাতে পারবেন।”
PG/AB/NS
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক ময়নাতদন্তের কার্যপ্রণালী সংক্রান্ত নতুন বিধি প্রকাশ করেছে
এখন থেকে সূর্যাস্তের পরেও যথাযথ পরিকাঠামো থাকলে হাসপাতালে ময়না তদন্ত করা যাবে
সদ্য স্বজনহারা এবং অঙ্গ গ্রহিতাদের সুবিধার জন্য এই সিদ্ধান্ত
নয়াদিল্লী, ১৫ নভেম্বর, ২০২১
কেন্দ্রীয় স্বাস্থ্য মন্ত্রক বিভিন্ন সময়ে প্রাপ্ত তথ্য বিচার করে এবং সহজ জীবনযাত্রার জন্য সরকারি নিয়ম-কানুনের জটিলতা দূর করতে ময়নাতদন্ত সংক্রান্ত নতুন বিধি প্রকাশ করেছে। আজ থেকে সূর্যাস্তের পরও ময়নাতদন্ত করা যাবে। এর ফলে মৃতের আত্মীয়-স্বজন ও বন্ধু-বান্ধব যেমন নিয়মের অহেতুক জটিলতা থেকে মুক্ত হবেন, পাশাপাশি অঙ্গ গ্রহিতাদের জন্যও এই নিয়ম সুবিধা হবে। নির্দিষ্ট সময়ের মধ্যে অঙ্গ প্রতিস্থাপন করা সম্ভব হওয়ায় এই প্রক্রিয়া সহজ হবে।
কেন্দ্রীয় স্বাস্থ্য ও পরিবার কল্যাণ মন্ত্রকের স্বাস্থ্য পরিষেবা বিভাগের মহা নির্দেশকের নেতৃত্বাধীন একটি কমিটি মন্ত্রকের এ সংক্রান্ত প্রস্তাব বিবেচনা করে নতুন এই সিদ্ধান্ত নিয়েছে। ইতিমধ্যেই কয়েকটি প্রতিষ্ঠানে রাতের বেলা ময়নাতদন্ত করা যায়। উন্নত প্রযুক্তির সহজলভ্যতা বিশেষত প্রয়োজনীয় আলো এবং পরিকাঠামোর ব্যবস্থা থাকায় হাসপাতালগুলিতে এখন রাতের বেলাতেও শবদেহের পরীক্ষা করা সম্ভব। অঙ্গদানের প্রক্রিয়ায় গতি আনতে নতুন এই নীতি সহায়ক হবে। যেসব হাসপাতালে সূর্যাস্তের পরও ময়নাতদন্ত করার পরিকাঠামো রয়েছে সেখানে অঙ্গ প্রতিস্থাপনের জন্য শব ব্যবচ্ছেদ করা যাবে।
হাসপাতালের প্রধান এ সংক্রান্ত পরিকাঠামোর দিকটি মূল্যায়ন করবেন। কোনো প্রমাণ যাতে নষ্ট না হয় সেদিকে সর্বোচ্চ গুরুত্ব দেওয়া হবে। রাতের বেলায়ও সমস্ত ময়নাতদন্ত ভিডিও রেকর্ড করা হবে। এরফলে কোনো আইনী প্রক্রিয়ায় তথ্যের প্রয়োজন হলে তা ওই ভিডিও থেকে পাওয়া সম্ভব হবে।
তবে হত্যা, আত্মহত্যা, ধর্ষণ, বিকৃত দেহ এবং সন্দেহজনক মৃত্যুর ক্ষেত্রে আইন-শৃঙ্খলা জনিত কারণ প্রয়োজন না হলে সূর্যাস্তের পর ময়নাতদন্ত করা হবেনা। সব রাজ্য এবং কেন্দ্রশাসিত অঞ্চলকে নতুন এই বিধি সম্পর্কে জানানো হয়েছে।
CG/CB/NS
(Visitor Counter : 159
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ৩০ মে, ২০১৯
রাষ্ট্রপতি ভারতের প্রধানমন্ত্রী হিসেবে শ্রী নরেন্দ্র মোদীকে নিযুক্ত করেছেন। প্রধানমন্ত্রীর পরামর্শক্রমে রাষ্ট্রপতি যাঁদের মন্ত্রিসভার সদস্য হিসেবে নিয়োগ করেছেন, তাঁরা হলেনঃ-
ক্যাবিনেট মন্ত্রী
১। শ্রী রাজনাথ সিং
২। শ্রী অমিত শাহ
৩। শ্রী নিতীন জয়রাম গডকরি
৪। শ্রী ডি ভি সদানন্দ গৌড়া
৫। শ্রীমতী নির্মলা সীতারমন
৬। শ্রী রামবিলাস পাসোয়ান
৭। শ্রী নরেন্দ্র সিং তোমার
৮। শ্রী রবি শংকর প্রসাদ
৯। শ্রীমতী হরসিমরত কৌর বাদল
১০। শ্রী থাওয়ার চাঁদ গেহলট
১১। ডঃ সুব্রমনিয়ম জয়শংকর
১২। শ্রী রমেশ পোখরিয়াল ‘নিশাংক’
১৩। শ্রী অর্জুন মুন্ডা
১৪। শ্রীমতী স্মৃতি জুবিন ইরানী
১৫। ডঃ হর্ষ বর্ধন
১৬। শ্রী প্রকাশ জাভরেকর
১৭। শ্রী পিযূস গোয়েল
১৮। শ্রী ধর্মেন্দ্র প্রধান
১৯। শ্রী মুখতার আব্বাস নাকভি
২০। শ্রী প্রলহাদ যোশী
২১। ডঃ মহেন্দ্র নাথ পান্ডে
২২। শ্রী অরবিন্দ গণপত সাওয়ান্ত
২৩। শ্রী গিরিরাজ সিং
২৪। শ্রী গজেন্দ্র সিং শেখাওয়াত
স্বাধীন দায়িত্বপ্রাপ্ত প্রতিমন্ত্রী
১। শ্রী সন্তোষ কুমার গাঙ্গোয়ার
২। রাও ইন্দরজিৎ সিং
৩। শ্রী শ্রীপাদ যশো নায়েক
৪। ডঃ জিতেন্দ্র সিং
৫। শ্রী কিরেণ রিজিজু
৬। শ্রী প্রলহাদ সিং প্যাটেল
৭। শ্রী রাজ কুমার সিং
৮। শ্রী হরদীপ সিং পুরী
৯। শ্রী মনসুখ এল মান্ডভিয়া
প্রতিমন্ত্রী
১। শ্রী ফাগনসিং কুলস্তে
২। শ্রী অশ্বিনী কুমার চৌবে
৩। শ্রী অর্জুন রাম মেঘওয়াল
৪। জেনারেল  ভি. কে. সিং
৫। শ্রী কৃষাণ পাল
৬। শ্রী ডানভে রাওসাহেব দাদারাও
৭। শ্রী জি কিষাণ রেড্ডি
৮। শ্রী পরশোত্তম রূপালা
৯। শ্রী রামদাস আটওয়ালে
১০। স্বাধ্বী নিরঞ্জন জ্যোতি
১১। শ্রী বাবুল সুপ্রিয়
১২। শ্রী সঞ্জীব কুমার বলীয়ান
১৩। শ্রী ধরতে সঞ্জয় সামরাও
১৪। শ্রী অনুরাগ সিং ঠাকুর
১৫। শ্রী অঙ্গদি সুরেশ চান্নাবাসাপ্পা
১৬। শ্রী নিত্যানন্দ রাই
১৭। শ্রী রতন লাল কাটারিয়া
১৮। শ্রী ভি মুরলীধরণ
১৯। শ্রীমতী রেনুকা সিং সারুতা
২০। শ্রী সোম প্রকাশ
২১। শ্রী রামেশ্বর তেলি
২২। শ্রী প্রতাপ চন্দ্র সারঙ্গী
২৩। শ্রী কৈলাশ চৌধুরী
২৪। শ্রীমতী দেবশ্রী চৌধুরী
রাষ্ট্রপতি আজ  মন্ত্রিসভার সদস্যদের রাষ্ট্রপতি ভবনে এক অনুষ্ঠানে পদ ও মন্ত্রগুপ্তির শপথ বাক্য পাঠ করান।
SSS/CB
(Visitor Counter : 134
যোগাযোগওতথ্যপ্রযুক্তিমন্ত্রক
সেল ফোন টাওয়ার
নতুন দিল্লি, ০৬ এপ্রিল, ২০২২
পরিষেবার সম্প্রসারণ এবং যোগাযোগের পরিধি বাড়াতে টেলি পরিষেবাদাতা সংস্থা/ পরিকাঠামো উন্নয়নের সঙ্গে যুক্ত সংস্থাগুলি মোবাইল টাওয়ার বসিয়ে থাকে। অবশ্য মোবাইল টাওয়ার বসানোর ক্ষেত্রে প্রযুক্তিগত ও বাণিজ্যিক সম্ভাবনার বিষয়টিও জড়িত। সরকার নতুন মোবাইল টাওয়ার বসাতে বিভিন্ন কর্মসূচি প্রণয়ন ও তা রূপায়ণের জন্য ইউনিভার্সাল সার্ভিস অবলিগেশন ফান্ড বা সর্বজনীন পরিষেবা প্রদান তহবিল গঠন করেছে। সরকারের এই ধরণের পদক্ষেপের উদ্দেশ্যই হল দেশে গ্রামাঞ্চল ও প্রত্যন্ত এলাকাগুলিতে মানুষের কাছে টেলিযোগাযোগ পরিষেবা পৌঁছে দেওয়া।
কেন্দ্রীয় টেলিযোগাযোগ দপ্তর সেল ফোন টাওয়ারের ক্ষেত্রে সারা দুনিয়া জুড়ে যে অগ্রগতি হচ্ছে, সে সম্পর্কে অবহিত হওয়ার জন্য সংশ্লিষ্ট বিভিন্ন আন্তর্জাতিক এজেন্সি বা সংগঠন যেমন বিশ্ব স্বাস্থ্য সংস্থা, ইন্টারন্যাশনাল নন-আয়োনাইজিং রেডিয়েশন প্রোটেকশন কমিশন, ইন্টারন্যাশনাল অ্যাডভাইজরি কমিটি অন ইলেক্ট্রো ম্যাগনেটিক ফিল্ড, ইন্টারন্যাশনাল টেলিকমিউনিকেশন ইউনিট এবং একাধিক সমীক্ষা সংস্থার সুপারিশ মেনে চলে।
এদিকে, টেলিযোগাযোগ দপ্তর মোবাইল টাওয়ার বসানোর ক্ষেত্রে অনুমতি আদায়ের জন্য রাজ্য সরকারগুলিকে ২০১৩-র পয়লা আগস্ট পরামর্শমূলক নীতি নির্দেশিকা জারি করে। এই পরামর্শে জনবসতিপূর্ণ বা ঘন জনবসতিপূর্ণ যে কোনো জায়গায় মোবাইল টাওয়ার বসানোর অনুমতি দেওয়া হয়েছে। এদিকে, মন্ত্রক মোবাইল ফোন এবং বেস ট্রান্সসিভার স্টেশন থেকে নির্গত ইলেক্ট্রো ম্যাগনেটিক ফিল্ডের প্রভার খতিয়ে দেখার জন্য ২০১০-এ একটি আন্তঃমন্ত্রক কমিটি গঠন করে। এই কমিটি তাদের প্রতিবেদনে জানিয়েছে, রেডিও তরঙ্গ বিকিরণ এবং স্বাস্থ্যের মধ্যে সরাসরি কোনো সম্পর্ক নেই বলে গবেষণাগারে বিশ্লেষণ থেকে জানা গেছে। এমনকি রেডিও তরঙ্গ বিকিরণ এবং স্বাস্থ্যের মধ্যে সরাসরি কোনো প্রভাবের কথাও বৈজ্ঞানিক গবেষণায় প্রমাণিত হয়নি।
লোকসভায় আজ এক প্রশ্নের লিখিত জবাবে একথা জানান যোগাযোগ প্রতিমন্ত্রী শ্রী দেবুসিং চৌহ্বান।
CG/BD/SKD/
(Visitor Counter : 117
জাহাজচলাচলমন্ত্রক
ভারত-বাংলাদেশ প্রটোকল রুটের মাধ্যমে হলদিয়া থেকে পান্ডু পর্যন্ত পণ্যবাহী জাহাজ চলাচলের সূচনা
কলকাতা, ০৪ নভেম্বর, ২০১৯
দেশের উত্তর-পূর্বাঞ্চলে জলপথে পণ্য পরিবহনের ওপর বিশেষ জোর দিচ্ছে কেন্দ্রীয় সরকার। এরই অঙ্গ হিসেবে আজ ভারত-বাংলাদেশ প্রটোকল রুটের মাধ্যমে হলদিয়া থেকে গুয়াহাটির পান্ডু পর্যন্ত পণ্যবাহী জাহাজ চলাচলের সূচনা হল। কলকাতার তারাতলায় কেন্দ্রীয় জাহাজ চলাচল মন্ত্রকের অধীন ডিরেক্টরেট অফ লাইট হাউস অ্যান্ড লাইট শিপসের কার্যালয় দ্বীপ ভবন থেকে ভিডিও কনফারেন্সের মাধ্যমে এর সূচনা করেন জাহাজ চলাচল মন্ত্রকের সচিব শ্রী গোপাল কৃষ্ণ।
এই যাত্রাপথের সূচনার ফলে ভারত-বাংলাদেশের মধ্যে পণ্যবাহী জাহাজ চলাচলের নতুন দিক খুলে গেল। গঙ্গার ওপর নির্মিত এক নম্বর জাতীয় জলপথ থেকে ব্রহ্মপুত্র নদের ওপর নির্মিত দ্বিতীয় জলপথের মধ্যে পণ্যবাহী জাহাজ চলাচল করবে। ‘এমভি মহেশ্বরী’ পণ্যবাহী জাহাজের মাধ্যমে এই জলপথে ১২ থেকে ১৫ দিনের মধ্যে হলদিয়া বন্দর থেকে অসমের গুয়াহাটির পান্ডু পর্যন্ত পণ্য সামগ্রী পৌঁছে যাবে।
কেন্দ্রীয় জাহাজ চলাচল মন্ত্রকের সচিব শ্রী গোপাল কৃষ্ণ বলেন, পরিবেশ দূষণ, দূর্ঘটনা, সড়ক যানজট এড়িয়ে, কম খরচে খুব সহজেই জলপথে পণ্য পরিবহন করা সম্ভব। এজন্য কেন্দ্রীয় সরকার জলপথে পণ্য পরিবহনের ওপর বিশেষ জোর দিচ্ছে। গত অর্থবর্ষের তুলনায় চলতি অর্থবর্ষে দেশের অভ্যন্তরে জলপথে পণ্য পরিবহন ৩১ শতাংশ বেড়েছে বলেও তিনি জানান। একইসঙ্গে ভারত-বাংলাদেশ প্রটোকল রুটের মাধ্যমে পণ্য পরিবহন বেড়েছে। জলমার্গ বিকাশ প্রকল্পের আওতায় আগামী ২০২৩ সালের মধ্যে হলদিয়া থেকে গাজিপুর পর্যন্ত এক নম্বর জাতীয় জলপথে নাব্যতা বাড়াতে বিশেষ উদ্যোগ নেওয়া হয়েছে। তিনি বলেন, আগামী দিনে দেশে বাণিজ্য বৃদ্ধির ক্ষেত্রে অভ্যন্তরীন জলপথে পণ্য পরিবহন গুরুত্বপূর্ণ ভূমিকা পালন করবে। তিনি বলেন, সমুদ্রতট তীরবর্তী লাইট হাউসগুলিকে পর্যটকদের কাছে আকর্ষনীয় করে তুলতেও উদ্যোগ নেওয়া হয়েছে। জোর দেওয়া হয়েছে আধুনিকীকরণেও।
CG/SS/NS
(Visitor Counter : 56
প্রধানমন্ত্রীরদপ্তর
প্রধানমন্ত্রী আগামীকাল মধ্যপ্রদেশে স্বামিত্ব কর্মসূচির সুফলভোগীদের সঙ্গে মতবিনিময় করবেন
প্রধানমন্ত্রী ১ লক্ষ ৭০ হাজারেরও বেশি সুফলভোগীকে ই-সম্পত্তি কার্ড বন্টন করবেন
নয়াদিল্লি, ০৫ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা ১২টা ৩০ মিনিটে ভিডিও কনফারেন্সের মাধ্যমে মধ্যপ্রদেশে স্বামিত্ব কর্মসূচির সুফলভোগীদের সঙ্গে মতবিনিময় করবেন। এই উপলক্ষে তিনি কর্মসূচির আওতায় ১ লক্ষ ৭১ হাজার সুফলভোগীকে ই-সম্পত্তি কার্ড বন্টন করবেন।
অনুষ্ঠানে মধ্যপ্রদেশের মুখ্যমন্ত্রী উপস্থিত থাকবেন।
স্বামিত্ব কর্মসূচি সম্পর্কে : পঞ্চায়েতি রাজ মন্ত্রকের জাতীয় স্তরের কর্মসূচি হ’ল স্বামিত্ব। এই কর্মসূচির উদ্দেশ্য – গ্রামাঞ্চলের বাসিন্দাদের সম্পত্তির অধিকার দেওয়া। সম্পত্তির মালিকানা নিশ্চিত হলে গ্রামবাসীরা তাকে আর্থিক সম্পদ হিসাবে কাজে লাগিয়ে ঋণ ও অন্যান্য আর্থিক সুযোগ-সুবিধা গ্রহণ করতে পারবেন। সেই সঙ্গে, সর্বাধুনিক দ্রোণ প্রযুক্তির মাধ্যমে সমীক্ষা চালিয়ে গ্রামাঞ্চলে বসবাসযোগ্য ভূমির সীমানা নির্ধারণ করা। দেশে দ্রোণ উৎপাদনের প্রসারে এই কর্মসূচি সাহায্য করবে।
CG/BD/SB
(
প্রধানমন্ত্রীরদপ্তর
দ্বারকা ডিডিএ গ্রাউন্ডে দশেরা উৎসবে প্রধানমন্ত্রীর যোগদান
নয়াদিল্লি, ৮ অক্টোবর, ২০১৯
প্রধানমন্ত্রী শ্রী নরেন্দ্র মোদী নতুন দিল্লির দ্বারকা ডিডিএ গ্রাউন্ডে মঙ্গলবার দশেরা উৎসবে যোগ দেন। বিজয় দশমী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী।
অনুষ্ঠানের ভাষণে প্রধানমন্ত্রী বলেন, ভারত হল উৎসবের ভূমি। সংস্কৃতির প্রতিচ্ছবিস্বরূপ ভারতের কোন না কোন প্রান্তে সবসময় উৎসব অথবা অনুষ্ঠান লেগেই রয়েছে। এই উৎসবের মধ্য দিয়ে আমরা নীরবে ভারতীয় সংস্কৃতিকেই তুলে ধরি। তিনি বলেন, এখান থেকে আমরা বিভিন্ন ধরনের শিল্প, সঙ্গীত নৃত্য সম্পর্কে জানতে পারি।
প্রধানমন্ত্রী বলেন, ভারত শক্তি সাধনার স্থল। আমরা গত ন’দিন ধরে মায়ের আরাধনা করেছি। এই উদ্যমকে এগিয়ে নিয়ে যাওয়ার লক্ষ্যেই প্রধানমন্ত্রী মহিলাদের স্বশক্তিকরণ বিশেষ করে, মহিলাদের সম্মান বৃদ্ধির আহ্বান জানান।
গত ‘মন কি বাত’ অনুষ্ঠানে ঘরের লক্ষ্মী প্রসঙ্গে তিনি যা বলেছিলেন সেকথা স্মরণ করিয়ে দিয়ে প্রধানমন্ত্রী এই দিওয়ালিকে নারী শক্তি হিসেবে উদযাপনের আহ্বান জানান। তিনি বলেন, আজ বিজয় দশমী এবং বায়ুসেনা দিবস। আমাদের বায়ুসেনা ভারতের গৌরবোজ্জ্বল করেছে বলেও জানান তিনি।
প্রধানমন্ত্রী বলেন আমরা যখন বিজয় দশমীর উৎসব পালন করছি, তখন মহাত্মা গান্ধীর সার্ধশত জন্মবার্ষিকী চলছে। তাই এ বছর একটি লক্ষ্য স্থির করে তা পূরণের জন্য সাধারণ মানুষের কাছে আহ্বান জানান তিনি। এই লক্ষ্য হল – খাদ্য নষ্ট না করা, শক্তি সঞ্চয়, জল সঞ্চয়। শ্রী মোদী বলেন, যদি আমরা আধ্যাত্মিক শক্তি সম্পর্কে বুঝতে চাই তাহলে ভগবান শ্রীবিষ্ণু এবং ভগবান শ্রীরাম থেকে তার অনুপ্রেরণা পাই।
প্রধানমন্ত্রী এদিন দ্বারকা রামলীলা সোসাইটি আয়োজিত রামলীলা অনুষ্ঠান প্রত্যক্ষ করেন। একইসঙ্গে অশুভ শক্তির দমনে শুভ শক্তির জয়স্বরূপ রাবণ, কুম্ভকর্ণ ও মেঘনাদের কুশপুতুল দহনেরও সাক্ষী থাকেন তিনি।
CG/SS/DM
(Visitor Counter : 73
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৫.১৬ কোটি টিকার ডোজ রয়েছে
নতুন দিল্লি, ০২ জুন, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ০২ জুন পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ১৬ লক্ষ  টিকার ডোজ রয়েছে।
CG/SB
(Visitor Counter : 71
বিজ্ঞানওপ্রযুক্তিমন্ত্রক
কর্ণাটকে তৃণমূলস্তরের উদ্ভাবক যিনি ‘তেঁতুল পাগল’ হিসেবে পরিচিত, ২০২২-এর পদ্ম পুরস্কারের জন্য মনোনীত হয়েছিলেন
নয়াদিল্লি, ২৭ জানুয়ারি, ২০২২
কর্ণাটকের ধারওয়াদ থেকে তৃণমূলস্তরের উদ্ভাবক শ্রী আব্দুল খাদের নাদাকাত্তিন ১০৭ জন পদ্মশ্রী পুরস্কারপ্রাপকের মধ্যে রয়েছেন। তিনি তৃণমূলস্তরে উদ্ভাবনের ক্ষেত্রে এই সম্মানে ভূষিত হয়েছেন।
প্রকৃতপক্ষে শ্রী আব্দুল খাদের নাদাকাত্তিন এমন একজন উদ্ভাবক যিনি ধারাবাহিকভাবে সৃজনশীল শিল্পকর্মের সঙ্গে যুক্ত। তাঁর উল্লেখযোগ্য উদ্ভাবনগুলির মধ্যে রয়েছে – তেঁতুলের বীজ আলাদা করার একটি যন্ত্র, লাঙলের ব্লেড তৈরির মেশিন, জল গরম করার বয়লার, একটি স্বয়ংক্রিয় আখ বপনকারী ড্রিলার এবং চাকা টিলার। তাঁর সমস্ত উদ্ভাবন অত্যন্ত কার্যকর, ব্যয়সাশ্রয়ী, দীর্ঘস্থায়ী এবং পরিবেশ-বান্ধব। সবচেয়ে গুরুত্বপূর্ণ বিষয় হল, তাঁর যাবতীয় উদ্ভাবন সামাজিক স্বীকৃতি নীতি অনুসরণ করে। কৃষি-জলবায়ু পরিস্থিতি এবং মাটির বৈশিষ্ট্য সম্পর্কে তাঁর গভীর জ্ঞান তাঁকে দেশের কৃষকদের কাছে প্রেরণার ব্যক্তি হিসেবে স্বীকৃতি দিয়েছে।
তাঁর প্রথম উদ্ভাবনের মধ্যে ছিল : “A Water Alarm”। তাঁর ব্যক্তিগত এই প্রয়াস এমন এক সৃজনশীলতার পরিচয় দেয়, যা সকাল পর্যন্ত ঘুমনোর এক নিজস্ব প্রাকৃতিক সমাধান। তিনি অ্যালার্মের চাবির শেষ প্রান্তে একটি সরু সুতো এমনভাবে বেঁধেছিলেন যাতে চাবিটি নিজে থেকেই ঘুমনোর সময় বিছানার কম্পনের দরুণ সুতোর সাথে পেঁচিয়ে যায়। সেইসঙ্গে, ওই সরু সুতোটি আরও একটি জল ভর্তি বোতলের সঙ্গে বেঁধে রাখা হয়। এর ফলে, পেঁচিয়ে যাওয়ার চাবির সঙ্গে সুতোর টান পড়লে বোতলটি সোজা দাঁড়ানো অবস্থা থেকে কাত হয়ে পড়ে। এর ফলে, বোতলের জল মুখে ওপর পড়ে। এই পদ্ধতি তিনি নিয়মিত সকাল অবধি ঘুমনোর পর ঠিক সময়ে জেগে যাওয়ার জন্য ব্যবহার করতেন। পরবর্তীকালে তিনি কৃষি-প্রযুক্তি ও এ সংক্রান্ত নানা যন্ত্রপাতি তৈরি করেন যা আধুনিক কৃষিকাজের সঙ্গে প্রাসঙ্গিকতা বজায় রেখে স্থানীয় কৃষকদের বিভিন্ন চাহিদা পূরণ করে চলেছে।
কেন্দ্রীয় সরকারের বিজ্ঞান ও প্রযুক্তি দপ্তরের স্বশাসিত সংস্থা ন্যাশনাল ইনোভেশন ফাউন্ডেশন -এর পক্ষ থেকে ২০১৫-তে অষ্টম ‘জাতীয় গ্রাসরুট ইনোভেশন অ্যান্ড আউটস্ট্যান্ডিং ট্র্যাডিশনাল নলেজ’, পরিভাষায় তৃণমূলস্তরের উদ্ভাবন ও অসাধারণ পরম্পরাগত জ্ঞানের স্বীকৃতি পুরস্কারে শ্রী নাদাকাত্তিনকে সম্মানিত করা হয়। তৎকালীন রাষ্ট্রপতি প্রয়াত শ্রী প্রণব মুখোপাধ্যায় এই পুরস্কার তুলে দেন। তৃণমূলস্তরে ধারণার ক্ষেত্রে তাঁর উপলব্ধি এবং উদ্ভাবনের প্রতি আন্তরিকতার স্বীকৃতি হিসেবে তাঁকে এই পুরস্কারে সম্মানিত করা হয়। সর্বোপরি, এই পুরস্কারের প্রতি তাঁর শ্রদ্ধার নিদর্শন হিসেবে তিনি আজীবন খালি পায়ে হাঁটা বেছে নিয়েছেন। এজন্য তিনি সারা দেশে ‘খালি পায়ে হাঁটা বিজ্ঞানী’ হিসেবে পরিচিত হয়ে উঠেছেন।
তেঁতুল সম্পর্কিত অসামান্য এই উদ্ভাবনের কারণে সাধারণ মানুষ তাঁকে ‘হুনসে হুচ্চা’ নামে ডাকা শুরু করে। এর অর্থ হল, ‘তেঁতুল পাগল’। অধিক লবণাক্ত বা ক্ষারীয় জলে তেঁতুল চাষ এবং গাছ থেকে তেঁতুল কাটার কৌশল তথা তেঁতুল বীজ আলাদা করার জন্য যন্ত্রের পরীক্ষানিরীক্ষা তাঁকে একেবারে তৃণমূলস্তরে সফল উদ্ভাবক হিসেবে পরিচিতি দিয়েছে। তেঁতুল চাষের পাশাপাশি, কৃষিকাজ সম্পর্কে তাঁর জ্ঞান, বীজ বপন, জ্বালানি এবং জল গরম করার বয়লারের মতো উদ্ভাবনে তিনি অনন্য কৃতিত্বের অধিকারী হয়েছেন।
বিগত কয়েক বছর ধরে তৃণমূলস্তরের উদ্ভাবকদের পদ্ম পুরস্কারে সম্মানিত করা হয়ে আসছে। ভারতের সর্বোচ্চ অসামরিক পুরস্কারগুলির মধ্যে পদ্ম পুরস্কার একটি, যা সাহিত্য ও শিক্ষা, শিল্পকলা, বিজ্ঞান, প্রযুক্তি, বাণিজ্য ও শিল্প, নাগরিক পরিষেবা, খেলাধূলা এবং ওষুধের মতো বিভিন্ন সৃজনশীল ক্ষেত্রে পরবর্তী প্রজন্মকে আরও অনুপ্রাণিত করার ক্ষেত্রে দেওয়া হয়ে থাকে।
CG/BD/DM/
(Visitor Counter : 113
অসামরিকবিমানপরিবহণমন্ত্রক
ইউক্রেনের প্রতিবেশী দেশগুলি থেকে বিশেষ উড়ানে আজ ৩ হাজার ভারতীয়কে দেশে ফিরিয়ে আনা হয়েছে
এই নিয়ে বিশেষ উড়ানে ১৩ হাজার ৭০০-রও বেশি ভারতীয়কে দেশে ফেরানো হলো
নতুন দিল্লি, ০৫ মার্চ, ২০২২
‘অপারেশন গঙ্গা’র আওতায় ইউক্রেনের প্রতিবেশী দেশগুলি থেকে ১৫টি বিশেষ বিমানে আজ প্রায় তিন হাজার ভারতীয় নাগরিককে দেশে ফিরিয়ে আনা হয়েছে। বায়ুসেনার তিনটি এবং অসামরিক বিমান সংস্থাগুলির ১২টি বিশেষ উড়ানে এদের ফেরানো হয়। ২২শে ফেব্রুয়ারি, ২০২২ থেকে ভারতীয়দের দেশে ফিরিয়ে আনতে বিশেষ উড়ানের সূত্রপাত হয়েছিলো। এপর্যন্ত ১৩ হাজার সাতশোর বেশি ভারতীয়কে এই সব উড়ানে দেশে ফিরিয়ে আনা সম্ভব হয়েছে। এর মধ্যে ১১ হাজার ৭২৮ জন ফিরেছেন অসামরিক বিমান সংস্থাগুলির ৫৫টি বিশেষ উড়ানে। বায়ু সেনার ১০টি উড়ানে ফিরেছেন দু হাজার ৫৬ জন। এ ছাড়া এই সব উড়ানে ২৬ টন ত্রাণসামগ্রী বহন করা হয়েছে।
ভারতীয় বায়ুসেনার তিনটি সি১৭ ভারী পণ্যবাহী বিমান গতকাল হিন্ডন বায়ু ঘাঁটি থেকে যাত্রা শুরু করে আজ সকালে ফের সেখানে ফিরে এসেছে। এই উড়ানগুলির মাধ্যমে রোমানিয়া, স্লোভাকিয়া ও পোল্যান্ড থেকে মোট ৬২৯ জন ভারতীয় নাগরিককে দেশে ফিরিয়ে আনা হয়েছে এবং সংশ্লিষ্ট দেশগুলিতে সাড়ে ১৬ টন ত্রাণসামগ্রী পৌঁছে দেওয়া গেছে। একটি বাদে বাকি সব অসামরিক উড়ানই আজ সকালে দেশে ফিরেছে। কোশিটজে থেকে দিল্লিগামী বিমানটি আজ রাতের মধ্যেই এসে পৌঁছবে বলে মনে করা হচ্ছে। আজ যে অসামরিক বিমানগুলি দেশে ফিরেছে তার মধ্যে বুদাপেস্ট থেকে ৫টি, সূচাভা থেকে ৪টি, কোশিটজে থেকে একটি এবং রেজেজো থেকে একটি উড়ান রয়েছে।
আগামীকাল ১২টি বিশেষ উড়ানে বুদাপেস্ট, কোশিটজে, রেজেজো এবং বুখারেস্ট থেকে দু হাজার দুশোর বেশি ভারতীয়ের দেশে ফেরার কথা।
CG/SD/SKD/
(Visitor Counter : 108
প্রধানমন্ত্রীরদপ্তর
ভারত ৪০০ বিলিয়ন ডলারের পণ্য রপ্তানির উচ্চাভিলাষী লক্ষ্য স্থির করে তা অর্জন করায় প্রধানমন্ত্রী কৃষক, তাঁতশিল্পী, ক্ষুদ্র ও মাঝারি শিল্পমহল, উৎপাদনকারী এবং রপ্তানিকারকদের অভিনন্দন জানিয়েছেন
নতুন দিল্লি, ২৩ মার্চ, ২০২২
ভারত ৪০০ বিলিয়ন ডলারের পণ্য রপ্তানির উচ্চাভিলাষী লক্ষ্য স্থির করে তা অর্জন করায় প্রধানমন্ত্রী কৃষক, তাঁতশিল্পী, ক্ষুদ্র ও মাঝারি শিল্পমহল, উৎপাদনকারী এবং রপ্তানিকারকদের অভিনন্দন জানিয়েছেন। নির্ধারিত সময়ের ৯ দিন আগেই এই লক্ষ্যমাত্রা অর্জন করা সম্ভব হয়েছে।
এক ট্যুইট বার্তায় প্রধানমন্ত্রী লিখেছেন;
“এই প্রথম ভারত ৪০০ বিলিয়ন ডলার পণ্য রপ্তানির উচ্চাভিলাষী লক্ষ্য স্থির করে তা অর্জন করেছে। এই সাফল্যের জন্য আমি আমাদের কৃষক, তাঁতশিল্পী, ক্ষুদ্র ও মাঝারি শিল্পমহল, উৎপাদনকারী এবং রপ্তানিকারকদের অভিনন্দন জানাই।
আত্মনির্ভর ভারতের যাত্রার পথে এটি একটি গুরুত্বপূর্ণ মাইলফলক।”
CG/SD/SKD/
(
তথ্যওসম্প্রচারমন্ত্রক
বিপ্লবী ভারত গ্যালারি পশ্চিমবঙ্গের ঐতিহ্য রক্ষায় সরকারের প্রতিশ্রুতিবদ্ধতার পরিচায়ক: প্রধানমন্ত্রী মোদী
কলকাতা, ২৬ এপ্রিল, ২০২৩
“আমার প্রিয় দেশবাসী, আজাদি কা অমৃত মহোৎসব এখন দেশে জনঅংশীদারিত্বের এক নতুন উদাহরণ হয়ে উঠছে। কয়েকদিন আগে ২৩ মার্চ শহীদ দিবসে দেশের বিভিন্ন প্রান্তে নানা অনুষ্ঠানের আয়োজন করা হয়েছিল। দেশবাসীর স্বাধীনতার সময়ের নায়ক-নায়িকাদের শ্রদ্ধার সঙ্গে স্মরণ করেন। ঐ একই দিনে কলকাতার ভিক্টোরিয়া মেমোরিয়াল হল – এ বিপ্লবী ভারত গ্যালারি জাতির উদ্দেশে উৎসর্গ করার সুযোগ হয়েছিল আমার। এটি এক বিশেষ গ্যালারি, যেখানে ভারতের সাহসী স্বাধীনতা সংগ্রামীদের শ্রদ্ধা জানানো হয়েছে। আপনারা যদি সুযোগ পান, অবশ্যই এটি ঘুরে দেখবেন”।
“বিপ্লবী ভারত গ্যালারি বছরের পর বছর ধরে পশ্চিমবঙ্গের যে সমৃদ্ধ সাংস্কৃতিক ও ঐতিহাসিক ঐতিহ্য রয়েছে, তা লালন-পালন করার বিষয়ে আমাদের প্রতিশ্রুতিবদ্ধতার পরিচায়ক। পুরনো কারেন্সি বিল্ডিং, ভিক্টোরিয়া মেমোরিয়াল বা বেলভেডিয়ার হাউসের মতো প্রাচীন বাড়িগুলিতে গ্যালারি তৈরির ও সৌন্দর্যায়নের কাজ প্রায় সম্পন্ন হয়েছে। আমাদের সরকার বিশ্বের প্রাচীনতম সংগ্রহশালাগুলির মধ্যে অন্যতম। কলকাতার ভারতীয় সংগ্রহালয়টিকে বিশ্বের সামনে নতুনভাবে তুলে ধরার কাজে মানোনিবেশ করেছে”। প্রধানমন্ত্রী শ্রী নরেন্দ্র মোদী কলকাতার ভিক্টোরিয়া মেমোরিয়াল হল – এ ২২ মার্চ, ২০২২ সালে শহীদ দিবসের অনুষ্ঠানে বিপ্লবী ভারত গ্যালারির উদ্বোধন করে এই মন্তব্য করেন। প্রধানমন্ত্রী তাঁর মন কি বাত – এও বিশেষভাবে এর উল্লেখ করেছেন।
প্রধানমন্ত্রী বলেন, ‘নির্ভীক সুভাষ’ – এর পর কলকাতার সমৃদ্ধ ঐতিহ্যে নতুন মাত্রা যুক্ত হ’ল এই বিপ্লবী ভারত গ্যালারির মাধ্যমে। এই গ্যালারি পশ্চিমবঙ্গের ঐতিহ্য রক্ষায় সরকারের প্রতিশ্রুতিবদ্ধতার পরিচায়ক।
গ্যালারিতে ব্রিটিশ ঔপনিবেশিক শাসনকালে স্বাধীনতা সংগ্রামীদের নানা বৈপ্লবিক কাজকর্ম তুলে ধরা হয়েছে। নতুন এই গ্যালারিটির মূল উদ্দেশ্য হ’ল বিপ্লবীদের গুরুত্বপূর্ণ ভূমিকাকে সার্বিকভাবে তুলে ধরা।
বিপ্লবী ভারত গ্যালারিতে বিভিন্ন সংগ্রামের ইতিহাস, তাঁদের কাজকর্ম, ইন্ডিয়ান ন্যাশনাল আর্মি গঠন এবং নৌ-বিদ্রোহের ভূমিকা সহ অন্য বিষয়গুলিও গুরুত্ব সহকারে প্রদর্শিত হয়েছে।
PG/PM/SB
(Visitor Counter : 32
প্রধানমন্ত্রীরদপ্তর
প্রধানমন্ত্রী ভারতের নিরাপত্তা প্রস্তুতি এবং ইউক্রেনে চলতি সংঘর্ষের প্রেক্ষিতে বিশ্ব পরিস্থিতি পর্যালোচনায় সিসিএস-এর বৈঠকে পৌরোহিত্য করেছেন
নতুন দিল্লি, ১৩ মার্চ, ২০২২
প্রধানমন্ত্রী শ্রী নরেন্দ্র মোদী ভারতের নিরাপত্তা প্রস্তুতি এবং ইউক্রেনে চলতি সংঘর্ষের প্রেক্ষিতে বিশ্ব পরিস্থিতি পর্যালোচনায় নিরাপত্তা সংক্রান্ত ক্যাবিনেট কমিটি বা সিসিএস-এর বৈঠকে পৌরোহিত্য করেছেন।
এই বৈঠকে প্রধানমন্ত্রীকে সর্বশেষ বিভিন্ন ঘটনাবলি এবং সীমান্ত অঞ্চল তথা সমুদ্র ও আকাশ সীমায় ভারতের নিরাপত্তা প্রস্তুতির বিভিন্ন দিক সম্পর্কে অবহিত করা হয়।
ইউক্রেন থেকে ভারতীয়দের পাশাপাশি প্রতিবেশী কয়েকটি দেশের নাগরিকদের ফিরিয়ে নিয়ে আসতে অপারেশন গঙ্গা সহ ইউক্রেনে সর্বশেষ পরিস্থিতি সম্পর্কেও প্রধানমন্ত্রীকে বৈঠকে অবহিত করা হয়েছে।
খারকিভে প্রয়াত নবীন শেখরাপ্পার নিথর দেহ ফিরিয়ে আনতে সম্ভাব্য সবরকম প্রয়াস গ্রহণের জন্য প্রধানমন্ত্রী নির্দেশ দিয়েছেন।
CG/BD/AS/
(